Sunnatilla Bekenov. Sunatulla Xusanovich Bekenov (1971-yil, Chimkent, Qozog‘iston) — O‘zbekiston Prezidenti Administratsiyasi rahbari yordamchisi. O‘zbekiston Respublikasi Bank-moliya akademiyasida tahsil olgan. Toshkent davlat universiteti (hozirgi Oʻzbekiston milliy universiteti)ning matematika fakultetini tamomlagan. Faoliyati. 1993−1994-yillarda O‘zbekiston Respublikasi fanlar Akademiyasi matematika Ilmiy-tadqiqot institutida ish oʻrganuvchi-tadqiqotchisi; 1994−1994-yillarda O‘zbekiston Xalq bankining Toshkent viloyati Boshqarmasi moliya bo‘limi iqtisodchisi; 1994−2000-yillarda Xalq bankida turli lavozimlarda; 2000−2004-yillarda O‘zbekiston Respublikasi moliya vazirligida qimmatli qog‘ozlar va moliya bozori Boshqarmasining bo‘lim boshlig‘i; 2004−2006-yillarda O‘zbekiston Respublikasi davlat mulkini boshqarish bo‘yicha Davlat qoʻmitasi qoshidagi korporativ qimmatli qog‘ozlar Davlat Markaziy depozitariyasi direktori; 2006−2007-yillarda O‘zbekiston Respublikasi moliya vazirining o‘rinbosari; 2007−2008-yillarda O‘zbekiston Respublikasi Vazirlar Mahkamasining iqtisodiyot hamda tashqi iqtisodiy aloqalar masalalari bo‘yicha Yig‘ma axborot-tahlillar departamenti rahbari; 2008−2009-yillarda O‘zbekiston Respublikasi Vazirlar Mahkamasi ijroiya apparati boshqaruvchisi; 2009-yilning iyulidan 2010-yilgacha O‘zbekiston Respublikasi iqtisodiyot vaziri; 2010−2011-yillarda O‘zbekiston Prezidenti Islom Karimovning farmoniga muvofiq O‘zbekiston moliya vazirining birinchi o‘rinbosari; 2011−2015-yillarda O‘zbekiston Respublikasi Vazirlar Mahkamasi ijroiya apparati boshqaruvchisi; 2016−2018-yillarda O‘zbekiston Respublikasi iqtisodiyot vazirning birinchi o‘rinbosari; 2015−2016-yillarda Tashkiliy-kadrlar masalasi bo‘yicha Prezident davlat maslahatchisining birinchi o‘rinbosari; 2018-yil 19-fevraldan 2019-yilning 28-yanvariga qadar Investitsiyalar bo‘yicha O‘zbekiston Respublikasi Davlat qo‘mitasi Raisining Birinchi o‘rinbosari; 2019-yil 28-yanvardan Investitsiyalar va tashqi savdo vaziri birinchi o‘rinbosari; O‘zbekiston Respublikasi Prezidentining 2019-yil 13-sentyabrda imzolagan qarori bilan Davlat aktivlarini boshqarish agentligi direktori lavozimlarida ishladi; 2022-yil Prezident Administratsiyasi rahbari yordamchisi etib tayinlandi.